Google, în proces cu foştii angajaţi. Gigantul online, acuzat că a concediat angajați pe nedrept, în urma unui protest.
Google este ţinta unui proces intentat de NLRB (National Labor Relations Board). NLRB a investigat timp de un an plângerea unor foşti angajaţi Google. Angajaţii acuză că au fost concediaţi pe nedrept în urma unor proteste.
Compania Google este chemată să dea explicaţii după ce ar fi încălcat legile americane pentru dreptul la muncă. Agenţia independentă pentru dreptul la muncă din SUA a luat la ţintă gigantul online după ce doi foşti angajaţi s-au plâns că au fost concediaţi pe nedrept.Laurence Berland şi Kathryn Spiers au fost găsiţi nevinovaţi de către agenţia NLRB. Ei au stat în spatele unor proteste interne din cadrul companiei, motiv considerat insuficient pentru a duce la concediere.Mai mult, Google e acuzată că a accesat calendarul angajaţilor şi alte documente interne – ceea ce reprezintă supraveghere ilegală.Cazul urmează să ajungă în faţa unui judecător.